Undertegnede har besluttet, under ovenanførte Titel paa Dansk at udgive en Samling af de nyeste og fortrinligste i det engelske, franske, tydske og italienske Sprog udkommende Romaner og Noveller, besørget ved duelige Oversættere. For at lette enhver Anskaffelsen af dette Værk, vil samme udgaae i Hefter, og Udgivten saaledes ei blive meget følelig. Hver Maaned vil udkomme et Hefte, 8 Ark stort, hvilket leveres Subskribenterne for 4 Mk. i Tegn. Foreløbigen bemærkes, at de vigtigste ny udkommende Romaner af Walter Scott, og den ei mindre bekjendte Cooper ville blive optagne i Samlingen, som vil begynde med det af den første af disse Forfattere i England anmeldte ny Værk, Tales of the Cannongate.
Tales of the Cannongate
Forfatter: Walter Scott
Dato: 1827-08-06